Z A P I S N I K

7. sjednice Vijeća Mjesnog odbora „Marin Držić“
održane u četvrtak, 16. prosinca 2021.

u prostorijama Mjesnog odbora „Marin Držić“, Strojarska cesta 26-28, Zagreb,

s početkom u 18:00 sati

NAZOČNI ČLANOVI VIJEĆA: Domagoj Brekalo, Jasminka Francki Bijonda, Andrej Kajganić, Ivan Marić, Žana Počuča, Zorislav Šubarić, Edo Tanković
OSTALI NAZOČNI: Jurica Prebeg, djelatnik Gradskog ureda za mjesnu samoupravu, Ž. B. (građani)
Predsjedava: Andrej Kajganić, predsjednik Vijeća Mjesnog odbora „Marin Držić“.

Zapisnik vodi: Žana Počuča članica Vijeća Mjesnog odbora „Marin Držić“.
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora „Marin Držić“. Predsjednik poziva članove Vijeća da prihvate zapisnik 6. sjednice Vijeća održane 4. studenoga 2021.
Vijeće jednoglasno prihvaća tekst zapisnika sa 6. sjednice Vijeća.
Predsjednik iznosi prijedlog dnevnog reda dostavljen uz poziv na sjednicu te predlaže dopunu točkom o spajanju biciklističke staze preko zebre na Strojarskoj cesti. Na prijedlog Predsjednika, Vijeće jednoglasno utvrđuje
DNEVNI RED

1. Prijedlog zaključka o izboru člana Mandatnog povjerenstva Vijeća Mjesnog odbora 
    „Marin Držić“
2. Prijedlog izvješća o prestanku mandata zamjeniku člana Vijeća Mjesnog odbora    

    „Marin Držić“ i početku obnašanja dužnosti članice Vijeća

3. Prijedlog zaključka o Izvješću Mandatnog povjerenstva o prestanku mandata 
    zamjeniku člana Vijeća Mjesnog odbora “Marin Držić“ i početku obnašanja dužnosti 
    članice Vijeća Mjesnog odbora “Marin Držić“

4. Polaganje prisege članice Vijeća

5. Prijedlog zaključka o prijedlogu Podružnice Čistoća za nadopunu/formiranje zelenih 
    otoka na području Mjesnog odbora „Marin Držić“

6. Prijedlog zaključka o spoju segmenata biciklističke staze u Ulici grada Vukovara kod   

    prijelaza na Strojarskoj cesti

7. Pitanja, prijedlozi i obavijesti

Ad 1. Prijedlog zaključka o izboru člana Mandatnog povjerenstva Vijeća Mjesnog 
          odbora „Marin Držić“

Predsjednik informira nazočne da je potrebno izabrati novog člana Mandatnog povjerenstva umjesto preminulog. Zlatka Ribarića. Predlaže Edu Tankovića te stavlja prijedlog na raspravu i glasanje. 
Vijeće jednoglasno donosi

ZAKLJUČAK

o izboru člana Mandatnog povjerenstva Vijeća Mjesnog odbora „Marin Držić“
Tekst zaključka se prilaže ovom zapisniku i njegov je sastavni dio.
Ad 2.
Prijedlog izvješća o prestanku mandata zamjeniku člana Vijeća Mjesnog odbora 
            „Marin Držić“ i početku obnašanja dužnosti članice Vijeća

Predsjednik predaje riječ Žani Počuči, predsjednici Mandatnog povjerenstva, koja podnosi Izvješće. 
Predsjednik otvara raspravu, zatvara raspravu  i daje na glasanje prijedlog Izvješća.
Vijeće jednoglasno prihvaća 

IZVJEŠĆE
o prestanku mandata zamjeniku članu Vijeća Mjesnog odbora „Marin Držić“ 

i početku obnašanja dužnosti članice Vijeća
Tekst Izvješća se prilaže ovom zapisniku i njegov je sastavni dio.
Ad 3.   Prijedlog zaključka o Izvješću Mandatnog povjerenstva o prestanku mandata      

            zamjeniku člana Vijeća Mjesnog odbora “Marin Držić“ i početku obnašanja 
            dužnosti članice Vijeća Mjesnog odbora “Marin Držić“

Predsjednik otvara raspravu, zatvara raspravu i daje na glasanje prijedlog zaključka. 

Vijeće jednoglasno donosi

ZAKLJUČAK

o Izvješću Mandatnog povjerenstva
o prestanku mandata zamjenika člana Vijeća Mjesnog odbora “Marin Držić“
i početku obnašanja dužnosti člannice Vijeća Mjesnog odbora “Marin Držić“
Tekst zaključka se prilaže ovom zapisniku i njegov je sastavni dio.

Ad 4. Polaganje prisege članice Vijeća
Predsjednik čita tekst prisege i poziva članicu Vijeća na polaganje prisege izgovarajući riječ „PRISEŽEM“ i potpisivanjem teksta prisege. 
Potpisana prisega prilaže se ovom zapisniku.

Ad 5. Prijedlog zaključka o prijedlogu Podružnice Čistoća za nadopunu/formiranje 
          zelenih otoka na području Mjesnog odbora „Marin Držić“

Predsjednik informira nazočne o pristiglom zahtjevu Podružnice Čistoća Zagrebačkog Holdinga za dostavu prijedloga Vijeća Mjesnih odbora o nadopuni ili uklanjanju spremnika za staklo, papir i plastiku na predloženim lokacijama. 
Jedna od predloženih lokacija Podružnice Čistoća je na adresi Strojarska cesta 2, na kojoj nedostaje spremnik za plastiku. Također, informira o zahtjevu stanara na adresi Avenija Marina Držića 6 – 8 da se kompletiraju spremnici za odlaganje plastike, stakla i papira. 
Predsjednik otvara raspravu. U raspravi sudjeluju svi članovi Vijeća. Zaključuje se da će se tražiti nadopuna spremnikom za plastiku na lokaciji Strojarska cesta i postavljanje cijelog kompleta spremnika na lokaciji u Aveniji Marina Držića.. 

Predsjednik stavlja prijedlog zaključka na glasanje. 

Vijeće jednoglasno donosi 


ZAKLJUČAK

o prijedlogu Podružnice Čistoća za nadopunu/formiranje zelenih otoka na području Mjesnog odbora „Marin Držić“
Tekst zaključka se prilaže ovom zapisniku i njegov je sastavni dio.

Ad 6.  Prijedlog zaključka o spoju segmenata biciklističke staze u Ulici grada Vukovara 
           kod prijelaza na Strojarskoj cesti

Predsjednik informira nazočne o točki dnevnog reda. Radi se o prijedlogu iscrtavanja prijelaza za bicikle na zebri na Strojarskoj cesti. Vijeće Mjesnog odbora Martinovka već je donio takav zaključak, a s obzirom da se radi o spoju segmenata koji se nalaze na području oba Mjesna odbora, predlaže se donošenje zaključka i Vijeća Mjesnog odbora „Marin Držić“. 

Predsjednik otvara raspravu. Nema dodatnih prijedloga te Predsjednik poziva na glasanje o ovoj točki. 

Vijeće jednoglasno donosi

ZAKLJUČAK

o spoju segmenata biciklističke staze u Ulici grada Vukovara kod prijelaza na Strojarskoj cesti

Tekst zaključka se prilaže ovom zapisniku i njegov je sastavni dio.

Ad 7. Pitanja, prijedlozi i obavijesti

Predsjednik informira članove o sastanku sa stanarima iz zgrada na adresi Avenija Marina Držića 6 – 8, održanom na njihov zahtjev. Stanari su iznijeli probleme s kojima se već duže vrijeme susreću i tražili pomoć u rješavanju. Najveći problem predstavlja vraćanje kanalizacijske vode u zgradu i stanove. Zatim, rješavanje problema s otpadom i postavljanje zelenog otoka. Veliki problem za stanare ovih zgrada predstavlja i oštećenje tramvajske pruge u Aveniji Marina Držića koje prilikom prolaska tramvaja uzrokuje velike vibracije i podrhtavanje zgrada. Predsjednik Vijeća Mjesnog odbora „Marin Držić“ napominje da je kontaktirao ZET i čeka povratne informacije o poduzetim koracima. Posljednje, iznosi prijedlog stanara da zatraže postavljanje rampe za ulaz na parkiralište, no istovremeno navodi da to trenutno nije moguće s obzirom na postojeće pravilnike. 

Vezano uz navedeni problem s kanalizacijom, kao i uz sličan problem stanara Brezničke ulice raspravljen na prethodnoj sjednici Vijeća, pokušalo se zakazati termin za sastanak u Vodovodu i odvodnji, međutim do održavanja sjednice termin za sastanak nije dobiven. 
Predsjednik je informirao članove o obilasku lokacija na području Mjesnog odbora s predstavnicima „Zrinjevca“, a vezano uz prijedloge za Plan komunalnih aktivnosti. 

Predsjednik poziva članove da iznesu dodatna pitanja i prijedloge.

Članovi Vijeća postavljaju pitanje djelatniku Gradskog ureda za mjesnu samoupravu Jurici Prebegu o procedurama koje slijede po donošenju zaključaka Vijeća Mjesnog odbora. Naime, pojedini usvojeni zaključci nisu pravovremeno proslijeđeni za razmatranje na sjednicama Vijeća Gradske četvrti. Također, ne postoji povratna informacija o statusu rješavanja zaključaka Vijeća Mjesnog odbora „Marin Držić“. Slijedom toga, moli se da se Vijeće Mjesnog odbora „Marin Držić“. obavještava o statusu rješavanja zaključaka i kontaktima zaduženim za rješavanje pojedinog predmeta. 
Jurica Prebeg kaže da je zaključke sa svih sjednica koje je održalo Vijeće Mjesnog odbora „Marin Držić“ proslijedio na vrijeme i to u vrlo kratkom roku od trenutka kada ih je potpisao predsjednik Vijeća. Zaključci od 4. sjednice Vijeća službeno su zaprimljeni 23. rujna 2021. u Gradskom uredu za mjesnu samoupravu, Područni odsjek Trnje (Trnje) što se može provjeriti na prijemnom štambilju KLASA:026-01/21-001/54, URBROJ:251-06-11-1704-21-14, ustrojstvena jedinica 251-06-11-17, a zašto ti zaključci nisu bili uvršteni u dnevni red narednih sjednica Vijeća Gradske četvrti Trnje nije mu poznato, jer ne sudjeluje u pripremama za sjednice vijeća gradske četvrti. Zatim kaže da će sve zaključke od 2. do 6. sjednice Vijeća koje je Vijeće donijelo provjeriti i obavijestiti predsjednika Vijeća Mjesnog odbora „Marin Držić“
Žana Počuča postavlja pitanje djelatniku Gradskog ureda za mjesnu samoupravu Jurici Prebegu o EU projektu zamjene stare rasvjete s LED rasvjetom na području Zagreba, jesu li već definirane sve lokacije zamjena ili je moguće predlagati nove lokacije. 
Jurica Prebeg ne raspolaže ovim informacijama, ali će pokušati doznati da li o tome postoje podaci u Gradskom uredu za mjesnu samoupravu.  Ako podaci o zamjeni stare LED rasvjete postoje u  Gradskom uredu za mjesnu samoupravu onda će proslijediti informaciju. 

Žana Počuča primjećuje da još nisu u potpunosti sanirani pločnici nakon radova na vrelovodu, a naročito na sjevernoj strani Ulice grada Vukovara gdje je nastalo veliko ulegnuće i rupa. 
Predsjednik informira da je u kontaktu sa Zagrebačkim cestama te je rečeno da će se navedeno sanirati. 
Nema dodatnih pitanja niti primjedbi te Predsjednik zaključuje sjednicu. 

Sjednica završava u 19:00 sati.

KLASA: 026-02/21-002/2084
URBROJ: 251-06-11-1704-21-4
Zagreb, 16. prosinca 2021.

Zapisnik sastavila:                                                                     PREDSJEDNIK                                                                                                    

                                                                                  Vijeća Mjesnog odbora „Marin Držić“

 Žana Počuča, v.r.                                                                    Andrej Kajganić, v.r.  
Prilozi zapisnika

        Na temelju članka 6. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 7. sjednici 16. prosinca 2021., donijelo je

Z A K LJ U Č A K

o izboru člana Mandatnog povjerenstva Vijeća Mjesnog odbora „Marin Držić“
1.   Vijeće Mjesnog odbora „Marin Držić“ za člana Mandatnog povjerenstva Vijeća Mjesnog 
      odbora „Marin Držić“, bira Edo Tanković.

2.   Zamjenik člana Vijeća Mjesnog odbora „Marin Držić“ Zlatko Ribarić, preminuo je dana 

      21. listopada 2021., te mu prestaje mandat i dužnost člana Mandatnog povjerenstvaVijeća   

      Mjesnog odbora „Marin Držić“  .
3.   Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, Zagreb, Ulica grada Vukovara 56 a.

KLASA:026-02/21-002/2084

URBROJ:251-06-11-1704-21-5

Zagreb, 16. prosinca 2021.

                                                                                                     PREDSJEDNIK

                                                                                 Vijeća Mjesnog odbora „Marin Držić“
                                                                                                   Andrej Kajganić, v.r.
        Na temelju članka 7. stavka 2. i 3. Poslovnika o radu Vijeća Mjesnog odbora „Marin Držić“, Mandatno povjerenstvo na 7. sjednici 16. prosinca 2021., podnosi Vijeću

IZVJEŠĆE

o prestanku mandata zamjeniku članu Vijeća Mjesnog odbora „Marin Držić“ 

i početku obnašanja dužnosti članice Vijeća
I.


A) Mandatno povjerenstvo utvrđuje da je zamjenik člana Vijeća Mjesnog odbora „Marin Držić“ Zlatko Ribarić, sa Kandidacijske liste Socijaldemokratske partije Hrvatske-SDP, a koji je obavljao i dužnost člana Mandatnog povjerenstva, preminuo 21. listopada 2021. Sukladno odredbi članka 12. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17 i 2/19) i članka 12. stavka 6.  Poslovnika Vijeća Mjesnog odbora „Marin Držić“ (od 3. srpnja 2017.) stekli su se uvjeti za utvrđivanje prestanka mandata zamjeniku članu Vijeća.

B) Za člana Vijeća određuje se kandidatkinja s liste Socijaldemokratske partije Hrvatske-SDP Jasminka Francki Bijonda.
II.


Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata zamjeniku člana Vijeća Mjesnog odbora „Marin Držić“ i početku obnašanja dužnosti člana Vijeća, u predloženom tekstu. 

KLASA:026-02/21-002/2084

URBROJ:251-06-11-1704-21-6

Zagreb, 16. prosinca 2021.

PREDSJEDNICA                                                                                       MANDATNOG  POVJERENSTVA

Žana Počuča, v.r.
        Na temelju članka 7. Poslovnika o radu Vijeća Mjesnog odbora “Marin Držić“, Vijeće Mjesnog odbora “Marin Držić“, na 7. sjednici 16. prosinca 2021., donijelo je

Z A K LJ U Č A K

o Izvješću Mandatnog povjerenstva
o prestanku mandata zamjenika člana Vijeća Mjesnog odbora “Marin Držić“
i početku obnašanja dužnosti člannice Vijeća Mjesnog odbora “Marin Držić“
I. Prima se na znanje Izvješće Mandatnog povjerenstva o prestanku mandata zamjeniku člana Vijeća Mjesnog odbora “Marin Držić“ i početku obnašanja dužnosti članice Vijeća.

II. Dana 21. listopada 2021. započinje prestanak mandata zamjeniku člana Vijeća Zlatku Ribariću.

Jasminki Francki Bijonda sa danom 1. prosinca 2021. prestaje mirovanje mandata i započinje s obnašanjem dužnosti članice Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora “Marin Držić“,.

KLASA:026-02/21-002/2084

URBROJ:251-06-11-1704-21-7

Zagreb, 16. prosinca 2021.

                                                                                                         PREDSJEDNIK

                                                                                        Vijeća Mjesnog odbora „Marin Držić“
                                                                                                       Andrej Kajganić, v.r.
[image: image1.emf]
           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 7. sjednici 16. prosinca 2021., donijelo je

Z A K LJ U Č A K
o prijedlogu Podružnice Čistoća za nadopunu/formiranje zelenih otoka 

na području Mjesnog odbora „Marin Držić“
1.    Vijeće Mjesnog odbora „Marin Držić“  traži da se zeleni otok na lokaciji Strojarska cesta 

       k.br. 2 nadopuni s jednim spremnikom za plastični i metalni otpad, te da se formira novi 

       zeleni otok na lokaciji Avenija Marina Držića kbr. 6 – 8.

2.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, Zagreb, Ulica grada Vukovara 56a.
KLASA:026-02/21-002/2084

URBROJ:251-06-11-1704-21-8

Zagreb, 16. prosinca 2021.

                                                                                                      PREDSJEDNIK

                                                                                       Vijeća Mjesnog odbora ,Marin Držić“

                                                                                                   Andrej Kajganić, v.r.

        Na temelju članka 28. Poslovnika o radu Vijeća Mjesnog odbora “Marin Držić“, Vijeće Mjesnog odbora “Marin Držić“, na 7. sjednici 16. prosinca 2021., donijelo je

Z A K LJ U Č A K

o spoju segmenata biciklističke staze u Ulici grada Vukovara kod prijelaza na Strojarskoj cesti

IV. Vijeća Mjesnog odbora “Marin Držić“ traži da se sukladno Pravilniku o biciklističkoj infrastrukturi iz 2016. u Ulici grada Vukovara na prijelazu preko Strojarske ceste označi propisni biciklistički prijelaz.

V. Ovaj se zaključak upućuje Vijeću Gradske četvrti Trnje i Gradskom uredu za         mjesnu samoupravu, Zagreb, Ulica grada Vukovara 56a.

KLASA:026-02/21-002/2084

URBROJ:251-06-11-1704-21-9


Zagreb, 16. prosinca 2021.

                                                                                                         PREDSJEDNIK

                                                                                        Vijeća Mjesnog odbora „Marin Držić“
                                                                                                      Andrej Kajganić, v.r.

